stanford-oval/wikipedia huggingface dataset:
มิยูกิ ทากาฮาชิ

มิยูกิ ทากาฮาชิ (ญี่ปุ่น: 高橋 みゆき; Miyuki Takahashi) เกิดวันที่ 25 ธันวาคม พ.ศ. 2521 เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้แก่เอ็นอีซีเรดรอกเก็ตส์
มิยูกิ ทากาฮาชิยังเล่นให้กับทีมวอลเลย์บอลหญิงของประเทศญี่ปุ่น และเข้าร่วมโอลิมปิกฤดูร้อน 2004 และ โอลิมปิกฤดูร้อน 2008 เธอมีชื่อเล่นว่า ชิน (心 Shin)
เธอเป็นกัปตันของทีมวอลเลย์บอลญี่ปุ่นในช่วงวอลเลย์บอลชิงแชมป์โลก
สโมสร

ยามางาตะ ฮิงาชิ จูเนียร์
เอ็นอีซีเรดรอกเก็ตส์ (1997–2005)
มิเน็ตตี อินออฟพลัส วิเซนซา (2005–2007)
เอ็นอีซีเรดรอกเก็ตส์  (2007–2009)
โทโยตะออโตบอดีควินชิสึ (2011-ปัจจุบัน)
ทีมชาติ

2001 เหรียญทองแดง – วอลเลย์บอลหญิงเวิลด์แกรนด์แชมป์เปี้ยนคัพ 2001
2002 อันดับที่ 13 – วอลเลย์บอลหญิงชิงแชมป์โลก 2002
2003 อันดับที่ 5 – วอลเลย์บอลหญิงเวิลด์คัพ 2003
2004 อันดับที่ 5 – โอลิมปิกฤดูร้อนที่เอเธนส์
2006 อันดับที่ 6 – วอลเลย์บอลหญิงชิงแชมป์โลก 2006
2007 อันดับที่ 7 – วอลเลย์บอลหญิงเวิลด์คัพ 2007
2008 อันดับที่ 5 – โอลิมปิกฤดูร้อนที่ปักกิ่ง
รางวัล

วอลเลย์บอลเวิลด์กรังด์ปรีซ์ 2005 "ทำคะแนนสูงสุด"
วอลเลย์บอลหญิงเวิลด์แกรนด์แชมป์เปี้ยนคัพ 2001 "เสิร์ฟยอดเยี่ยม"
แหล่งข้อมูลอื่น

FIVB biography เก็บถาวร 2015-09-24 ที่ เวย์แบ็กแมชชีน
| ก่อนหน้า |  | มิยูกิ ทากาฮาชิ |  | ถัดไป |
| --- | --- | --- | --- | --- |
|  โลแกน ทอม |  | วอลเลย์บอลเวิลด์กรังด์ปรีซ์ ทำคะแนนสูงสุด  (2005) |  |  เยคาเตรีนา กาโมวา |
ถนนสายนี้ หัวใจไม่เคยลืม

| ถนนสายนี้ หัวใจไม่เคยลืม |
| --- | --- |
ใบปิดภาพยนตร์
กำกับ: ทะกะชิ ยะมะซะกิ
บทภาพยนตร์: ทะกะชิ ยะมะซะกิ เรียวตะ โคะซะวะ
อำนวยการสร้าง: ชุจิ อะเบะ เซจิ โอะกุดะ จิกะฮิโระ อันโดะ เคอิจิโระ โมะริยะ โนะโซะมุ ทากะฮะชิ
นักแสดงนำ: มะกิ โฮะริกิตะ ฮิเดะตะกะ โยะชิโอะกะ ชินอิจิ สึสึมิ โคะยุกิ ฮิโระโกะ ยะกุชิมะรุ คะซุยะ โคะชิมิสุ เค็นตะ ซุงะ
กำกับภาพ: โคะโสะ ชิบะซะกิ
ตัดต่อ: มิยะจิมะ ริวจิ
ดนตรีประกอบ: นะโอะกิ ซะโตะ
ผู้จัดจำหน่าย:  โทโฮ  มงคลภาพยนตร์
วันฉาย:  5 พฤศจิกายน 2548  20 เมษายน 2549  23 มีนาคม 2550
ความยาว: 133 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: ¥1,400,000,000/$12,000,000
ต่อจากนี้: ถนนสายนี้ หัวใจไม่เคยลืม 2
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
"ถนนสายนี้ หัวใจไม่เคยลืม" (ญี่ปุ่น: ALWAYS 三丁目の夕日 ; โรมาจิ: Ōruweizu: San-chōme no Yūhi ; อังกฤษ: Always: Sunset on Third Street) หรือเรียกโดยย่อว่า "ออลเวย์ส" (Always) คือ ภาพยนตร์ญี่ปุ่นปี พ.ศ. 2548 ที่ดัดแปลงมาจากมังงะของเรียวเฮ ไซงัง เรื่อง ซังโจเมะโนะยูฮิ กำกับและประพันธ์บทภาพยนตร์โดย ทะกะชิ ยะมะซะกิ นำแสดงโดย มะกิ โฮะริกิตะ, ฮิเดะตะกะ โยะชิโอะกะ, ชินอิจิ สึสึมิ, โคะยุกิ, ฮิโระโกะ ยะกุชิมะรุ, คะซุกิ โคะชิมิสุ และเค็นตะ ซุงะ เข้าฉายในประเทศญี่ปุ่นวันที่ 5 พฤศจิกายน พ.ศ. 2548 ฉายแบบจำกัดโรงในประเทศไทยเมื่อวันที่ 20 เมษายน พ.ศ. 2549 และเข้าฉายในไต้หวันเมื่อวันที่ 23 มีนาคม พ.ศ. 2550
เนื้อเรื่องของภาพยนตร์เกี่ยวข้องกับการดำเนินชีวิต ความสัมพันธ์ ความหวัง และความรักของสมาชิกในชุมชนเล็ก ๆ แห่งหนึ่งบนถนนสายที่ 3 โดยมีกรุงโตเกียว ประเทศญี่ปุ่น ช่วงหลังสงครามโลกครั้งที่ 2 (ประมาณคริสต์ทศวรรษที่ 1950) เป็นฉากหลัง
ภาพยนตร์เรื่องนี้ถือได้ว่าประสบความสำเร็จทั้งรายได้และรางวัลที่ได้รับ โดยผลงานที่โดดเด่นที่สุดคือการได้รับรางวัลแจแปนิสอคาเดมี ประจำปี พ.ศ. 2549 12 สาขา จากที่ถูกเสนอชื่อ 14 สาขา เช่น รางวัลภาพยนตร์ยอดเยี่ยม รางวัลผู้กำกับยอดเยี่ยม รางวัลนักแสดงนำชายยอดเยี่ยม รางวัลนักแสดงสมทบชายยอดเยี่ยม และรางวัลนักแสดงสมทบหญิงยอดเยี่ยม เป็นต้น
ภาคต่อของภาพยนตร์เรื่องนี้มีชื่อว่า ถนนสายนี้ หัวใจไม่เคยลืม 2 (Always: Sunset on Third Street 2) ออกฉายในญี่ปุ่นเมื่อเดือนพฤศจิกายน พ.ศ. 2550 โดยมีเนื้อเรื่องต่อเนื่องจากภาคนี้ และยังคงตัวละครเดิมเอาไว้ทั้งหมด ต่อมาในปี พ.ศ. 2555 ภาคที่สามของ Always: Sunset on Third Street 3 ได้เข้าฉายในเดือนมกราคม
ตัวละครและนักแสดง > ตัวละครหลัก

โนะริฟุมิ ซุซุกิ หรือ ซุซุกิออโต (แสดงโดย ชินอิจิ สึสึมิ) หัวหน้าครอบครัวซุซุกิ และเจ้าของอู่ซ่อมรถขนาดเล็กในชุมชนถนนสายที่ 3 ที่ชื่อ “ซุซุกิออโต” (นอกจากจะเป็นชื่ออู่ เพื่อนบ้านของเขาก็มักจะเรียกเขาในชื่อนี้เช่นกัน) เขามีความใฝ่ฝันที่จะก่อร่างอู่แห่งนี้ให้เป็นบริษัทขนาดใหญ่ สิ่งที่เป็นจุดเด่นของเขาคือนิสัยขี้โมโห
โทะโมะเอะ ซุซุกิ (แสดงโดย ฮิโระโกะ ยะกุชิมะรุ) ภรรยาของโนะริฟุมิ ซุซุกิ เธอเป็นแม่บ้านผู้ใจดี ซึ่งคอยให้ความอบอุ่นแก่ครอบครัวซุซุกิตลอดมา
อิปเป ซุซุกิ (แสดงโดย คะซุกิ โคะชิมิสุ) ลูกชายคนเดียวของโนะริฟุมิ และโทะโมะเอะ ซุซุกิ มีนิสัยซุกซน เขาเป็นเพื่อนร่วมห้องเรียนของจุนโนะซุเกะ ฟุรุยุกิ
มุสึโกะ โฮะชิโนะ หรือ โระกุจัง (แสดงโดย มะกิ โฮะริกิตะ) นักเรียนหญิงคนซื่อจากอะโอะโมะริที่เดินทางมาฝึกงานที่อู่ซุซุกิออโต ในกรุงโตเกียว เธอเดินทางมาพร้อมกับความหวังว่าซุซุกิออโตจะเป็นบริษัทยานยนต์ขนาดใหญ่ แต่ต้องผิดหวังเมื่อพบว่ามันเป็นเพียงอู่ซ่อมรถที่ทั้งเล็กและซอมซ่อ เธอทำงานและอาศัยในอู่ดังกล่าวร่วมกับครอบครัวซุซุกิ โดยสมาชิกในครอบครัวมักจะเรียกชื่อเธอว่า โระกุ ซึ่งเป็นอีกคำหนึ่งที่สามารถอ่านได้จากตัวอักษรภาษาญี่ปุ่นที่ใช้เขียนคำว่า มุสึ ในชื่อของเธอ
จะงะวะ รีวโนะสุเกะ (แสดงโดย ฮิเดะตะกะ โยะชิโอะกะ) นักประพันธ์ตกยาก ที่เลี้ยงชีพตนเองอยู่ในชุมชนถนนสายที่ 3 ด้วยการเป็นเจ้าของร้านค้าของเล่นและขนมสำหรับเด็กที่รับช่วงต่อจากญาติผู้เสียชีวิตไปแล้ว และแต่งนิยายชั้นรองสำหรับเด็กเรื่อง โชเน็งโบเก็งดัง (ชมรมหนุ่มน้อยผจญภัย) กล่าวกันว่าเขาเป็นทายาทของตระกูลร่ำรวย แต่ถูกอัปเปหิออกมาเพราะความใฝ่ฝันที่จะเป็นนักประพันธ์
ฮิโระมิ อิชิซะกิ (แสดงโดย โคะยุกิ) หญิงสาวทรงเสน่ห์ อดีตนางระบำในสถานเริงรมย์ที่ผันตัวมาเปิดร้านสุราในชุมชนถนนสายที่ 3 เธอมาพร้อมกับหนี้สินก้อนใหญ่ที่เกิดจากเงินค่ารักษาพยาบาลของบิดาของเธอ
จุนโนะซุเกะ ฟุรุยุกิ (แสดงโดย เค็นตะ ซุงะ) เด็กชายจากครอบครัวที่แตกแยก ซึ่งถูกส่งมาให้ฮิโระมิรับเลี้ยง แต่ได้รับการส่งต่อให้อยู่ในการอุปถัมภ์ของจะงะวะในเวลาต่อมา บิดาของเขาเป็นนักธุรกิจผู้มั่งคั่งที่มีอาณาจักรธุรกิจของตนเอง ส่วนมารดาของเขาเป็นนางระบำเพื่อนเก่าของฮิโระมิและมีฐานะเป็นเพียงภรรยาน้อย จุนโนะซุเกะมีพรสวรรค์ทางด้านการประพันธ์และชื่นชอบการอ่านหนังสือเป็นพิเศษ โดยหนังสือที่เขาคลั่งไคล้ที่สุดคือนิยาย ชมรมหนุ่มน้อยผจญภัย ที่แต่งโดยจะงะวะ
ชิโร "อะกุมะ" ทะกุมะ หรือ หมอยักษ์ (แสดงโดย โทะโมะกะสุ มิอุระ) นายแพทย์ประจำชุมชนถนนสายที่ 3 ผู้มีความทรงจำอันเจ็บปวดจากสงครามโลกครั้งที่ 2 เด็ก ๆ ในชุมชนมักเรียกเขาว่า "หมอยักษ์" เนื่องจากพวกเขามักจะถูกทะกุมะฉีดยาเวลาที่เจ็บป่วย
คิง โอตะ (แสดงโดย มะซะโกะ โมะไต) แม่ค้าเจ้าของร้านบุหรี่ประจำชุมชนถนนสายที่ 3 มีอุปนิสัยห้าว และคิดจะลองทุกอย่างในชีวิต
ตัวละครและนักแสดง > ตัวละครอื่นๆ

นอกจากตัวละครหลักข้างต้นแล้ว ออลเวย์สยังประกอบไปด้วยตัวละครตัวอื่นๆ อีก ได้แก่
| --- | --- |
 ซะบุโระ แสดงโดย มะซะยะ ทะกะฮะชิ  ยูอิจิโร แสดงโดย คะงะ โมะจิมะรุ  คะซุโกะ ฟุรุยุกิ แสดงโดย คะโอะรุ โอะกุนุกิ  ชิซุโกะ ฟุจิโอะ แสดงโดย เค็นจิโระ อิชิมะรุ  ยะซุนะริ คะวะบุจิ แสดงโดย ฟุมิโยะ โคะฮินะตะ  ภรรยาของทะกุมะ แสดงโดย คุนิโกะ อะซะงิ  บุตรสาวของทะกุมะ แสดงโดย ไอรุ ชิเงะโมะโตะ  ผู้จัดการสถานเริงรมย์ แสดงโดย โทะรุ มะซุโอะกะ:  นายหน้าอสังหาริมทรัพย์ แสดงโดย ทะกะชิ มะสึโอะ  บุรุษไปรษณีย์ แสดงโดย ฮิโระชิ คะมิโดะ และฮิโระชิ คัมเบะ  พ่อค้าขายเนื้อ แสดงโดย แมกี  เจ้าของร้านขายจักรยาน แสดงโดย โยอิจิ นุกุมิสุ  พ่อค้าขายน้ำแข็ง แสดงโดย ปิแอร์ ทะกิ  ตำรวจ แสดงโดย คิซุเกะ อีดะ และโมะโตะซุเกะ อีดะ  ช่างไฟฟ้า แสดงโดย ยุอิจิ คิมุระ
กระบวนการสร้าง > แนวความคิด

ออลเวย์สถูกสร้างขึ้นด้วยงบประมาณ 1.4 พันล้านเยน (ประมาณ 12 ล้านดอลลาร์สหรัฐ)  โดยมีองค์กรที่ร่วมมือกันผลิต 8 องค์กร ได้แก่ เด็นสึ, นิปปง เทเลวิชัน คอร์โปเรชัน, โรบอต, โชงะกุกัง, โทโฮ, วีเอพี, โยะมิอุริชิมบุง, และวายทีวี โดยในส่วนของโทโฮ ยังทำหน้าที่จัดจำหน่ายด้วย
แนวคิดในการสร้างภาพยนตร์เรื่องนี้เกิดขึ้นมาจากความต้องการของ ชุจิ อะเบะ ผู้อำนวยการสร้างภาพยนตร์ ที่มีความคิดจะสร้างภาพยนตร์ที่มีเรื่องราวเกี่ยวข้องกับประเทศญี่ปุ่นช่วงยุคโชวะ โดยได้หยิบยกหนังสือการ์ตูนชุด ซังโจเมะโนะยูฮิ ผลงานของเรียวเฮ ไซงัง (วางจำหน่ายครั้งแรกเมื่อปี พ.ศ. 2517) ที่เล่าถึงชีวิตของผู้คนในชุมชนเล็ก ๆ แห่งหนึ่งของกรุงโตเกียว มาเป็นพื้นฐานในการดำเนินเรื่อง 
อะเบะได้มอบหมายให้ ทะกะชิ ยะมะซะกิ ผู้กำกับภาพยนตร์ ซึ่งมีประสบการณ์ทางด้านสเปเชียลเอฟเฟคต์และการสร้างภาพเสมือนจริง และเคยร่วมงานกับเขามาแล้วในภาพยนตร์เรื่อง อัศวินอนาคตเจาะมิติมหัศจรรย์ (Juvenile, พ.ศ. 2543) และ นักฆ่าทะลุศตวรรษ (Returner, พ.ศ. 2545) มาทำหน้าที่ผู้กำกับ ผู้ดูแลงานด้านเทคนิคพิเศษ และผู้ประพันธ์บทภาพยนตร์ร่วมกับเรียวตะ โคะซะวะ
กระบวนการสร้าง > บทภาพยนตร์

ยะมะซะกิได้กล่าวถึงการดัดแปลงเนื้อเรื่องจากหนังสือการ์ตูนให้กลายเป็นบทภาพยนตร์ว่า "...มังงะเรื่องนี้มีทั้งหมด 51 ชุด ซึ่งผมอ่านมันทั้งหมด 2 รอบ จากนั้นค่อยเลือกหยิบเอาเนื้อหาตอนที่ดี ๆ ออกมา ในเรื่อง มันจะมีตัวละครจำนวนหนึ่งที่ปรากฏตัวหลายครั้ง ซึ่งหนึ่งในนั้นผมได้เลือกจะงะวะมาใช้เป็นตัวละครหลัก ที่เป็นเช่นนี้ เพราะไม่มีตัวละครตัวใดเลยที่มีการเปลี่ยนแปลงหรือเติบโตนอกจากจะงะวะ เขาเริ่มต้นด้วยการเป็นคนใจร้ายและหลงตัวเอง แต่เมื่อผ่านเรื่องราวและเหตุการณ์ต่าง ๆ เขาก็กลายเป็นผู้ชายที่สุภาพและเป็นมิตร เพราะฉะนั้นผมจึงคิดว่าเขาเหมาะสมสำหรับการเป็นตัวละครในภาพยนตร์ ส่วนตัวละคร ‘ซุซุกิออโต’ ผมได้วางตำแหน่งเขาเอาไว้ตรงข้ามกับจะงะวะ เพื่อสร้างการปะทะกันระหว่างความเป็นคอบครัว (ของซุซุกิออโต) และความไม่มั่นคงของจะงะวะ"
กระบวนการสร้าง > การคัดเลือกนักแสดง

ในส่วนของการคัดเลือกนักแสดง เนื่องจากยะมะซะกิต้องการผู้ที่มีกลิ่นไอของความเป็นชาวญี่ปุ่นสมัยโชวะ นักแสดงวัยผู้ใหญ่ที่เขาคัดเลือกมาจึงเป็นนักแสดงที่เคยโด่งดังจากภาพยนตร์ที่ออกฉายในสมัยโชวะจริง ๆ เช่น ฮิโระโกะ ยะกุชิมะรุ (จากเรื่อง เซเลอร์ซูตแอนด์แมชีนกัน, พ.ศ. 2524) ฮิเดะตะกะ โยะชิโอะกะ (จากเรื่อง โทะระซัง, พ.ศ. 2512 – 2538) หรือ โทะโมะกะสุ มิอุระ (จากเรื่อง อิสุโนะโอะโดะริโกะ, พ.ศ. 2517) เป็นต้น ในจำนวนนี้ มีเพียง โคะยุกิ คะโต (หรือที่เรียกสั้น ๆ ว่า โคะยุกิ) ผู้รับบทเป็นฮิโระมิ อิชิซะกิ เท่านั้นที่ไม่ใช่นักแสดงในยุคโชวะ ที่เป็นเช่นนี้เพราะเขาต้องการให้ฮิโระมิเป็นตัวละครที่แตกต่างจากตัวละครตัวอื่น และดูเป็นคนแปลกหน้าสำหรับชาวบ้านบนถนนสายที่ 3 ฉะนั้น เขาจึงเลือกนักแสดงหญิงที่ต่างจากผู้หญิงญี่ปุ่นในยุคโชวะ มีความงามเหมือนนางฟ้า และสามารถดึงดูดความสนใจจากผู้คนได้เพียงเดินผ่าน ซึ่งในที่สุด เขาก็ได้เลือกโคะยุกิมาแสดงในบทนี้
กระบวนการสร้าง > การถ่ายทำและเทคนิคพิเศษ

ด้านการถ่ายทำ ด้วยเหตุที่เรื่องราวของภาพยนตร์เรื่องนี้เกิดขึ้นในญี่ปุ่นช่วงคริสต์ทศวรรษที่ 1950 ฉากต่าง ๆ จึงต้องถูกสร้างขึ้นมาใหม่ให้สมจริงกับช่วงเวลาดังกล่าว โดยทีมงานได้เลือกใช้โรงถ่ายภาพยนตร์โรงใหญ่ที่สุดของโทโฮ ในการถ่ายทำฉากชุมชนและภายในบ้าน และสนามบินขนาดเล็กในทะเตะบะยะชิ ในการถ่ายทำฉากถนนสายหลัก เมื่อการถ่ายทำเสร็จสิ้น ทางทีมงานจึงได้เพิ่มเติมองค์ประกอบที่ยังขาดหายและตกแต่งภาพอีกครั้งด้วยเทคนิคพิเศษต่าง ๆ เช่น การสร้างภาพคอมพิวเตอร์กราฟิกส์ของหอคอยโตเกียวที่ยังอยู่ในระหว่างการก่อสร้างจนกระทั่งสร้างเสร็จ รวมถึงรถยนต์รุ่นเก่าที่แล่นอยู่บนถนน และการใช้แบบจำลองขนาดเล็กของหัวรถจักรรุ่นซี 62 มาใช้เป็นต้นแบบในการสร้างรถไฟที่มุสึโกะโดยสารเข้ามาทำงานในกรุงโตเกียว เป็นต้น ยะมะซะกิได้กล่าวถึงแนวทางในการใช้เทคนิคพิเศษสำหรับภาพยนตร์เรื่องนี้ว่า เขาเลือกที่จะใช้เทคนิคเหล่านี้ให้มีความเป็นผู้ใหญ่ โดยไม่พยายามทำให้มันดูฉูดฉาดเกินไป จนมันโดดเด่นกว่าเนื้อเรื่องและตัวละครเหมือนภาพยนตร์ขายเทคนิคพิเศษของฮอลลีวูดหลายๆ เรื่อง
กระบวนการสร้าง > เพลงประกอบภาพยนตร์

| Always Sanchome no Yuhi (Sunset on the Third Street) - Original Soundtrack  |
| --- | --- |

ดนตรีประกอบภาพยนตร์โดยNaoki Sato
วางตลาด: 21 ตุลาคม พ.ศ. 2548
ความยาว: 44:03
:  
| ลำดับ | ชื่อเพลง | ยาว |
| --- | --- | --- |
| 1. | "Always - Opening Title" | 2:53 |
| 2. | "Desire" | 2:32 |
| 3. | "Brown River Novelist" | 1:30 |
| 4. | "New Tokyo" | 1:21 |
| 5. | "Riyuunosuke and Ziyuosuke" | 2:02 |
| 6. | "Late Riser" | 1:41 |
| 7. | "Boy Venture Group" | 1:07 |
| 8. | "Suzuki's Anger" | 1:43 |
| 9. | "Suzuki's Dream" | 1:42 |
| 10. | "Rice Calais" | 1:20 |
| 11. | "The Television" | 1:24 |
| 12. | "Memory" | 0:59 |
| 13. | "The Refrigerator" | 1:29 |
| 14. | "Boy Venture Group II" | 1:01 |
| 15. | "To Kouenzi" | 1:33 |
| 16. | "The Way Back" | 0:46 |
| 17. | "Christmas Present" | 3:11 |
| 18. | "Ring" | 1:50 |
| 19. | "A Winter's Day" | 1:49 |
| 20. | "New Year's Eve" | 1:26 |
| 21. | "Abrupt Separation" | 1:40 |
| 22. | "Family Bond" | 3:05 |
| 23. | "Always - Sunset On Third Street" | 5:59 |
| ความยาวทั้งหมด: | ความยาวทั้งหมด: | 44:03 |
ปฏิกิริยาตอบรับ > การเข้าฉายและรายได้

ออลเวย์สเข้าฉายในประเทศญี่ปุ่นครั้งแรกเมื่อวันที่ 5 พฤศจิกายน 2548 ด้วยจำนวนโรงฉาย 271 โรง โดยสามารถเปิดตัวบนบอกซ์ออฟฟิซของญี่ปุ่น ด้วยอันดับที่ 2 รองจากเรื่อง The Brothers Grimm พร้อมกับรายได้ 1,844,651 ดอลลาร์สหรัฐ หรือประมาณ 218 ล้านเยน ต่อมา สามารถทำรายได้ขึ้นสู่อันดับที่ 1 เป็นเวลาสองสัปดาห์ติดต่อกัน (12 - 20 พ.ย. 2548)  รายได้รวมทั้งหมดของออลเวย์สอยู่ที่ 19,504,733 ดอลลาร์สหรัฐ หรือประมาณ 2.5 พันล้านเยน ด้วยยอดจำหน่ายตั๋วมากกว่า 2 ล้านใบในญี่ปุ่น
ในส่วนของต่างประเทศ ออลเวย์สเข้าฉายในประเทศไทยเมื่อวันที่ 20 เมษายน พ.ศ. 2549 แบบจำกัดโรงฉาย ที่โรงภาพยนตร์เครือเอเพ็กซ์ (ลิโดและสยาม) และเฮาส์ และเข้าฉายในไต้หวัน เมื่อวันที่ 23 มีนาคม 2550 ด้วยจำนวนโรงฉาย 5 โรง โดยสามารถทำรายได้ติดอันดับที่ 7 บนบอกซ์ออฟฟิซของไต้หวัน ด้วยรายได้สัปดาห์แรก 22,814 ดอลลาร์สหรัฐ หรือประมาณ 7.5 แสนดอลลาร์ไต้หวันใหม่
นอกจากนั้น ออลเวย์สยังได้รับเชิญให้ไปฉายตามเทศกาลภาพยนตร์ต่าง ๆ เช่น เทศกาลภาพยนตร์ญี่ปุ่น ครั้งที่ 10 ประจำปี พ.ศ. 2549 (เครือรัฐออสเตรเลีย, ซึ่งออลเวย์สได้รับเกียรติให้เป็นภาพยนตร์ฉายเปิดเทศกาลนี้)  เทศกาลภาพยนตร์เอเชียซานดิเอโก ครั้งที่ 7 ประจำปี พ.ศ. 2549 เทศกาลภาพยนตร์ "แจแปนิสเคอร์เรนต์สนิวซิเนมา" เทศกาลภาพยนตร์เอเชียนิวยอร์ก ประจำปี พ.ศ. 2549 เทศกาลภาพยนตร์นานาชาติฮาวาย เทศกาลภาพยนตร์นิวพอร์ตบีช ประจำปี พ.ศ. 2550 (สหรัฐอเมริกา) และเทศกาลภาพยนตร์แฟนเทเชีย ประจำปี พ.ศ. 2550 (ประเทศแคนาดา)  เป็นต้น
ปฏิกิริยาตอบรับ > การเข้าฉายและรายได้ > ตารางแสดงอันดับบนบอกซ์ออฟฟิซญี่ปุ่น

| สัปดาห์ที่ | ช่วงเวลา  (พ> ศ. 2548) | อันดับในบอกซ์ออฟฟิซ | รายได้ประจำสัปดาห์  (ดอลลาร์สหรัฐ) | รายได้รวม  (ดอลลาร์สหรัฐ) | จำนวนโรงฉาย  (โรง) |
| --- | --- | --- | --- | --- | --- |
| 1 | 5 - 6 พ.ย. | 2 | 1,844,651 | 1,844,651 | 271 |
| 2 | 12 - 13 พ.ย. | 1 | 1,849,722 | 5,687,377 | 270 |
| 3 | 19 - 20 พ.ย. | 1 | 1,658,983 | 9,430,658 | 270 |
| 4 | 26 - 27 พ.ย. | 2 | 1,421,332 | 13,371,003 | 269 |
| 5 | 3 - 4 ธ.ค. | 3 | 1,295,541 | 16,115,234 | 270 |
| 6 | 10 - 11 ธ.ค. | 6 | 851,578 | 18,288,261 | 254 |
| 7 | 17 - 18 ธ.ค. | 8 | 275,811 | 19,504,733 | 182 |
ปฏิกิริยาตอบรับ > การเข้าฉายและรายได้ > ตารางแสดงอันดับบนบอกซ์ออฟฟิซไต้หวัน

| สัปดาห์ที่ | ช่วงเวลา  (พ> ศ. 2550) | อันดับในบอกซ์ออฟฟิซ | รายได้ประจำสัปดาห์  (ดอลลาร์สหรัฐ) | รายได้รวม  (ดอลลาร์สหรัฐ) | จำนวนโรงฉาย  (โรง) |
| --- | --- | --- | --- | --- | --- |
| 1 | 24 - 25 มี.ค. | 7 | 22,814 | 22,814 | 5 |
| 2 | 31 มี.ค. - 1 เม.ย. | 8 | 15,032 | 60,882 | 5 |
| 3 | 7 - 8 เม.ย. | 11 | 6,365 | 81,348 | 3 |
| 4 | 14 - 15 เม.ย. | 15 | 2,866 | 88,297 | 3 |
| 5 | 22 - 22 เม.ย. | 22 | 2,209 | 92,201 | 3 |
| 6 | 28 - 29 เม.ย. | 25 | 1,093 | 95,217 | 2 |
| 7 | 5 - 6 พ.ค. | 17 | 1,195 | 97,301 | 1 |
ปฏิกิริยาตอบรับ > รางวัลที่ได้รับ

ออลเวย์สได้รับการเสนอชื่อเข้าชิงรางวัลภาพยนตร์ดีเด่นสาขาต่าง ๆ จาก 8 รายการด้วยกัน โดยแบ่งเป็นรายการภายในญี่ปุ่น 7 รายการ และรายการระดับนานาชาติ 1 รายการ โดยรายการภายในประเทศที่ประสบความสำเร็จที่สุด คือ รางวัลแจแปนิส อคาเดมี ประจำปี พ.ศ. 2548 ที่ได้รับการเสนอชื่อ 14 สาขา และได้รับรางวัลทั้งสิ้น 12 สาขา ส่วนสาขาที่ประสบความสำเร็จที่สุด คือ สาขานักแสดงสมทบหญิงยอดเยี่ยม  (ฮิโระโกะ ยะกุชิมะรุ) ที่ได้รับรางวัลจากรายการต่าง ๆ ทั้งสิ้น 6 รางวัลด้วยกัน
ส่วนรางวัลระดับนานาชาติที่ได้รับ คือ รางวัลฟิล์มพรีเซนเต็ด จากเทศกาลภาพยนตร์นิวพอร์ตบีช ประจำปี พ.ศ. 2550 และรางวัลออเดียนซ์อวอร์ด จากเทศกาลภาพยนตร์เอเชียนิวยอร์ก
นอกจากนั้น ในประเทศไทย ออลเวย์สยังได้รับการเสนอชื่อจากสมาชิกเว็บไซต์พันทิปดอตคอม โต๊ะเฉลิมไทย ให้เข้าชิงรางวัลเฉลิมไทยอวอร์ด ครั้งที่ 4 เมื่อปี พ.ศ. 2550 4 สาขาด้วยกัน โดยสาขาที่ชนะรางวัล คือ สาขาภาพยนตร์ยอดเยี่ยมประเภทภาพยนตร์ฉายแบบจำกัดโรง
ดีวีดีบ๊อกซ์เซ็ต

ชุดสินค้าดีวีดีแบบบ๊อกซ์เซ็ตของออลเวย์ส วางจำหน่ายในญี่ปุ่นเมื่อวันที่ 9 มิถุนายน พ.ศ. 2549 ภายในประกอบด้วย
ดีวีดีภาพยนตร์ ถนนสายนี้ หัวใจไม่เคยลืม บันทึกด้วยระบบเอ็นทีเอสซี (เรเจียน 2) มาตรฐาน อัตราส่วนภาพ 2.35:1 บันทึกเสียงด้วยระบบแจแปนิสดอลบีดิจิตอล 2.0, 5.1 เซอร์ราวนด์ และ 5.1 ดีทีเอส
ดีวีดีพิเศษ ภายในบรรจุสารคดีการสร้างภาพยนตร์ออลเวยส์ ฉากพิเศษในภาพยนตร์ รวมถึงการใช้คอมพิวเตอร์กราฟิกในภาพยนตร์ และภาพยนตร์บันทึกการสร้างหอคอยโตเกียวที่มีผู้บันทึกเอาไว้เมื่อคริสต์ทศวรรษที่ 1950
สมุดรวมภาพเบื้องหลังการถ่ายทำ ภายในมีทั้งหมด 129 หน้า บรรจุภาพการสร้างออลเวย์ส การใช้คอมพิวเตอร์กราฟิก ข้อมูลของกรุงโตเกียวในคริสต์ทศวรรษที่ 1950 ที่นำมาใช้ในการสร้างภาพยนตร์ รวมถึงนวนิยายวิทยาศาสตร์ที่ตัวละครจุนโนะซุเกะประพันธ์ไว้ในภาพยนตร์ เป็นต้น
ซีดีรอมมัลติมีเดีย บันทึกด้วยระบบแฟลชและเอชทีเอ็มแอล ภายในบรรจุรายละเอียดเบื้องหลังของนักแสดงและผู้กำกับภาพยนตร์ และไฟล์เพลงประกอบภาพยนตร์แบบเอ็มพี 3
กล้องสามมิติขนาดเล็ก ใช้สำหรับชมภาพสามมิติที่แถมมาให้ในกล่อง
โปสการ์ด บรรจุภาพตัวละครในภาพยนตร์ เช่น ภาพครอบครัวซุซุกิ ริวโนะซุเกะ จะงะวะ และฮิโระมิ อิชิซะกิ เป็นต้น
ดูเพิ่ม

ภาพยนตร์ญี่ปุ่น
เรียวเฮ ไซงัง
ยุคโชวะ
หอคอยโตเกียว
แหล่งข้อมูลอื่น

www.always3.jp เก็บถาวร 2008-04-17 ที่ เวย์แบ็กแมชชีน - เว็บไซต์อย่างเป็นทางการ (ญี่ปุ่น)
Always san-chôme no yûhi (2005) ในเว็บไซต์ www.imdb.com (อังกฤษ)
Always - Sunset on Third Street[ลิงก์เสีย] ในเว็บไซต์ allmovie.com (อังกฤษ)
Always: Sunset on Third Street ในเว็บไซต์ www.siamzone.com
ยามาโตะ อุนยู

| --- | --- |
ประเภท: บริษัทมหาชนจำกัด TYO: 9064
อุตสาหกรรม: โลจิสติกส์, คมนาคม
ก่อตั้ง: 31 มีนาคม ค.ศ. 2005
สำนักงานใหญ่: 2-16-10 กินซา, ชูโอ, โตเกียว, ญี่ปุ่น
บุคลากรหลัก:  เคอิจิ อะริโตะมิ ประธานกรรมการ  คะโอะรุ เซะโตะ ประธานบริษัท
รายได้:  1,225,974 ล้านเยน (ปีงบประมาณ 2007)
รายได้สุทธิ:  35,353 ล้านเยน (ปีงบประมาณ 2007)
พนักงาน: 169,836 (2008)
บริษัทแม่: Yamato Holdings Co., Ltd.
เว็บไซต์: www.kuronekoyamato.co.jp
ยามาโตะ อุนยู (ญี่ปุ่น: ヤマト運輸株式会社 Yamato Un'yu Kabushiki-gaisha; อังกฤษ: Yamato Transport Co., Ltd.) เป็นบริษัทเกี่ยวกับบริการโลจิสติกส์จากบ้านสู่บ้านที่ใหญ่ที่สุดในประเทศญี่ปุ่นด้วยส่วนแบ่งตลาด 41%  บริษัทนี้ดูแลกิจการโดย Yamato Holdings Co., Ltd. (ญี่ปุ่น: ヤマトホールディングス株式会社; โรมาจิ: Yamato Hōrudingusu Kabushiki-gaisha) อีกต่อหนึ่ง ซึ่งสำนักงานใหญ่ตั้งอยู่ในเขตกินซา เมืองโตเกียว
โลโก้ของบริษัทเป็นรูปวงรีสีเหลือง มีรูปแม่แมวสีดำกำลังคาบลูกแมว สื่อให้เห็นถึงคำมั่นสัญญาของบริษัทว่า พวกเขาจะดูแลสินค้าหรือพัสดุ เสมือนคนในครอบครัวของพวกเขาเอง โลโก้นี้พบเห็นได้ทั่วไปและเป็นที่คุ้นเคยในญี่ปุ่น โดยปรากฏทั้งในภาพยนตร์ ละครโทรทัศน์ และหนังสือการ์ตูน
เชิงอรรถ

↑  สะกดตามชื่อจดทะเบียนในไทยว่า บริษัท ยามาโตะ อุนยู (ประเทศไทย) จำกัด
แหล่งข้อมูลอื่น

Yamato Transport (ญี่ปุ่น)
Yamato Holdings (อังกฤษ)
รายงานภาวะเศรษฐกิจญี่ปุ่น ประจำสัปดาห์ที่ 24-28 เมษายน 2549
มาร์เวล vs. แคปคอม 3: เฟทออฟทูเวิลด์

| มาร์เวล vs>  แคปคอม 3: เฟทออฟทูเวิลด์ |
| --- | --- |
โปสเตอร์เกมที่ใช้ในการประชาสัมพันธ์
ผู้พัฒนา: แคปคอม
ผู้จัดจำหน่าย: แคปคอม
กำกับ: เรียวตะ นิตสุมะ
อำนวยการผลิต: เรียวตะ นิตสุมะ
แต่งเพลง: Hideyuki Fukasawa 
ชุด: มาร์เวล vs. แคปคอม
เอนจิน: MT เฟรมเวิร์ก
เครื่องเล่น: เพลย์สเตชัน 3, เอกซ์บอกซ์ 360
วางจำหน่าย: 
แนว: เกมต่อสู้
มาร์เวล vs. แคปคอม 3: เฟทออฟทูเวิลด์ (ญี่ปุ่น: マーヴル VS. カプコン 3 フェイト オブ トゥー ワールド; อังกฤษ: Marvel vs. Capcom 3: Fate of Two Worlds) เป็นเกมต่อสู้ข้ามฝั่งของซีรีส์ มาร์เวล vs. แคปคอม ภาคล่าสุด ซึ่งผลิตโดยบริษัทแคปคอมจากญี่ปุ่น ซึ่งเป็นการนำตัวละครเกมจากแคปคอมกับเหล่าตัวละครการ์ตูนจากมาร์เวลคอมิกส์ มาเผชิญหน้ากัน ทั้งนี้ถือได้ว่าเป็นเกมอันดับที่ห้าที่นำตัวละครจากสองฝั่งดังกล่าวมาสู้กัน และถือเป็นภาคแรกของเกมชุดนี้ที่จัดทำเป็นภาพกราฟิกสามมิติในระบบการต่อสู้แบบเกมสองมิติ
โดยเกมนี้ถูกสร้างขึ้นจากแนวคิดและกับโดยคุณเรียวตะ นิตสุมะ ผู้ซึ่งเคยร่วมงานสร้าง ทัตสึโนโกะ vs. แคปคอม: อัลติเมตออล-สตาร์ส โดยผลิตออกมาในลักษณะเดียวกัน โดยให้มีส่วนที่เหนือขึ้นมาจากที่มีอยู่ในอดีต ด้วยวิธีการเล่นที่ออกแบบใหม่ ซึ่งสามารถเข้ากันได้กับตัวละครใหม่ ทางแคปคอมสัญญาอย่างตรงไปตรงมาว่าจะมีการดำเนินเนื้อเรื่องตามรูปแบบของเกม ทั้งนี้ เกมมาร์เวล vs. แคปคอม 3 ได้รับการกำหนดเวลาจำหน่ายอย่างไม่เป็นทางการ โดยหมายกำหนดวางจำหน่ายสำหรับระบบเพลย์สเตชัน 3 และ เอกซ์บอกซ์ 360 ในวันที่ 15 กุมภาพันธ์ ค.ศ. 2011 ในอเมริกาเหนือ, 17 กุมภาพันธ์ ค.ศ. 2011 ในญี่ปุ่น และ 18 กุมภาพันธ์ ค.ศ. 2011 ในยุโรป วันที่ 20 กรกฎาคม ค.ศ. 2011 ทางแคปคอมได้ประกาศเปิดตัวอัลติเมตมาร์เวล vs. แคปคอม 3 ซึ่งจัดจำหน่ายในเดือนพฤศจิกายน ค.ศ. 2011 โดยได้เพิ่มตัวละคร, ฉาก, การปรับแต่งรูบแบบการเล่นและโหมด สำหรับการขายปลีกที่มีส่วนลด
เนื้อเรื่องย่อ

ด็อกเตอร์ดูม ได้รวบรวมเหล่าวายร้ายที่ยิ่งใหญ่ที่สุดในจักรวาล และได้ร่วมกองกำลังกับอัลเบิร์ต เวสเกอร์ เพื่อที่จะรวมตัวกันในห้วงมิติของตนสำหรับความต้องการที่จะชนะของทั้งสองฝ่าย อย่างไรก็ตาม สาเหตุนี้ได้นำมาซึ่งภัยคุกคามที่ยิ่งใหญ่ และอาจเป็นการทำลายโลกทั้งสองจนพินาศ ชะตากรรมทั้งหมดจึงขึ้นอยู่กับฮีโร่ของฝ่ายมาร์เวลกับแคปคอม ในการที่จะหยุดยั้งสิ่งชั่วร้ายเหล่านี้ ก่อนที่ทุกอย่างจะสายเกินไป
รูปแบบการเล่น

มาร์เวล vs. แคปคอม 3 เป็นเกมต่อสู้ที่สามารถเล่นได้ถึงสองคนโดยเป็นการแข่งขันต่อสู้กันเอง โดยการต่อสู้ที่ใช้ตัวละครที่มีรูปแบบการต่อสู้เฉพาะตัวกับการโจมตีแบบพิเศษ เกมดังกล่าวได้มีการเล่นแบบแท็คทีมแบบเดียวกันกับเกมชุดก่อนหน้าในซีรีส์เดียวกันนี้ เมื่อผู้เล่นเลือกตัวละครสามตัวที่สามารถสลับสับเปลี่ยนมาใช้ในระหว่างการแข่งขันได้
รายชื่อตัวละคร

เกมนี้ได้นำเหล่าตัวละครจากซีรีส์ มาร์เวล vs. แคปคอม ให้กลับมามีบทบาทอีกครั้ง ซึ่งมีการแสดงภาพโปรโมตด้วยฝีมือของคุณ โทชิอากิ โมริ จากแคปคอม เพื่อประกาศให้คนทั่วไปได้รับทราบ และมีแนวโน้มว่าจะมีตัวละครหลักอย่างน้อย 30 ราย โดยทางแคปคอมมีแผนการณ์ที่จะเปิดเผยรายชื่อภายหลังจากวางจำหน่ายแล้ว และทั้งหมดถือเป็น "งานหนักอย่างยิ่งที่จะสร้างตัวละครจำนวนมากขึ้นมา"
รายชื่อตัวละครอย่างเป็นทางการในเบื้องต้นได้แก่ :
| --- | --- |
ตัวละครจากฝั่งมาร์เวล: ตัวละครจากฝั่งแคปคอม
กัปตันอเมริกา: โกคิ
ชี-ฮัลค์: คริส เรดฟิลด์
ชูม่า-โกรัธ: จิล วาเลนไทน์
ซูเปอร์-สครัล: ชุนลี
เซนติเนล: ซีโร่
ดอร์แมมมู: ซี. ไวเปอร์
ด็อกเตอร์ดูม: ดานเต้
เดดพูล: ทรอนโบน
ทาสค์มาสเตอร์: ทริช
ธอร์: นาธาน "แร้ด" สเปนเซอร์
ฟีนิกซ์: เฟลิเซีย
แมกนีโต: มอริแกน ไอน์สแลนด์
โมด็อค: ไมค์ แฮกการ์
วูลฟ์เวอรีน: ริว
สไปเดอร์แมน: เลย์-เลย์
สตอร์ม: วิวฟูล โจ
ไอรอนแมน: อัลเบิร์ต เวสเกอร์
เอ็กซ์-23: อาร์เธอร์
ฮัลค์: อามะเทราสึ
^a : ข้อมูลพิเศษที่เผยแพร่ผ่านทางอินเทอร์เน็ตโดยอนุญาตให้ผู้ใช้ได้ดาวน์โหลด
การพัฒนา

มาร์เวล vs. แคปคอม 3 ได้เปิดตัวครั้งแรกในงานแสดงของ Capcom's Captivate ที่ฮาวาย ในเดือนเมษายน ปีค.ศ. 2010 กับเกมที่เผยแพร่ต่อสาธารณะหลังจากที่ห้ามเผยแพร่ข้อมูลในเบื้องต้นตามข้อกำหนดของบริษัท